als_Latn dik_Latn sag_Latn
Shabani, në krye të galerisë së arteve
Prej pak ditësh, në krye të “Galerisë Kombëtare të Arteve” ka filluar nga puna drejtori i ri z. Artan Shabani.
I afirmuar në perëndim si piktor ekspresionist, së fundmi, ai ka përmbushur një premtim. Vite më parë kishte deklaruar se do të kthehej në atdhe vetëm për të qenë aktiv në jetën kulturore të vendit. I ndalur këtë javë në “Pafume”, z. Shabani tregon për ndryshimet që do të realizoje në “Galerinë Kombëtare të Arteve”, për rolin dhe hapësirat që do t’u krijojë artistëve të rinj, por dhe për eksperiencën ndërkombëtare që ofron, si artist. Duke qenë ende herët për të folur mbi projekte të rëndësishme, drejtori Shabani deklaron për ne se dyert e “Galerisë Kombëtare të Arteve”, një ditë të javës, do të qëndrojnë të hapura, për tu vizituar falas nga publiku i gjerë.
Gjithashtu ai tregon se një tjetër projekt i rëndësishëm është bashkëpunimi me institucionet e artit në qytetet e tjera të vendit, duke mundësuar ekspozimin dhe prezantimin e artit më elitar jo vetëm në kryeqytet por kudo tjetër që të jetë e mundur.Jo vetëm të rinjtë por edhe fëmijët do të jenë një ndër prioritetet e detyrës së drejtorit Artan Shabani. Ai premton se shumë shpejt do të filloj të organizojë takime me fëmijët e vegjël, që ata të njihen me më të mirët e artit figurativë shqiptarë. Në këtë kuadër, z. Shabani beson se arti nuk është vetëm argëtim, por ai duhet të ketë edhe mision edukues. Artan Shabani është lindur më 1969 në Vlorë. Ai ka një karrierë shumë të pasur artistike në Itali, ku dhe ka jetuar për shumë vite.
Duke filluar nga viti 2007 është ideatori dhe kuratori i “The Promenade Gallery” në Vlorë. Në vitin 2009 Shabani ka qëne kuratori i pavionit Albania – Kosovo në edicionin e katërt të “Prague Biennal”. Piktori Shabani ka ekspozuar gjithashtu edhe në Shkup, Stamboll, Torino, Milano, Firence, Strazburg, Monte Carlo, Paris. Ndërsa në Shqipëri artisti Artan Shabani ka çelur disa ekspozita në Tiranë, Durrës dhe Vlorë. Në vitin 2006 Shabani ka patur espozitën e tij personale në GKA, pas asaj të vitit 2002. Ndërsa në shtator të këtij viti, ai u prezantua tek publiku si kurator i ekspozitës “LiveArt”, çelur në “Galerinë Kombëtare të Arteve”.
als_Latn als_Latn als_Latn als_Latn als_Latn